ข้าวต้มปลาอะเมซิ่ง ย้ายมาจากถนนมหานคร ...
ข้าวต้มปลาเก๋า+รวมมิตร .. เนื้อปลาชิ้นหนาสดเด้ง มากับกุ้งลายเสือตัวใหญ่มากกก แบบที่เรียกได้ว่าล้นช้อน แถมลวกมากำลังดี นุ่ม ไม่มีแข็งกระด้าง มีปลาหมึกชิ้นโตที่หั่นมาจากปลาหมึกที่ตัวไม่ใหญ่เกินจนเนื้อเหนียว ส่วนกระเพาะหมูก็ล้างได้สะอาด หั่นมาเต็มปากเต็มคำดีค่ะ ส่วนตัวชอบมากกว่าข้าวต้มกิมโป้ตรงเจริญกรุง เพราะน้ำซุปร้านนี้รสชาติแน่นกว่า เต็มเม็ดเต็มหน่วย แถมร้อนสะใจมาก .. ขอแบบไม่ใส่กระเทียมเจียว เพราะรู้สึกว่ากินซุปแบบนี้ไม่ควรมีความมัน ไม่งั้นซดแล้วจะไม่คล่องคอ เต้าเจี้ยวที่ให้ทานคู่กับข้าวต้มก็ชนะเลิศสุดๆ 

ถ้าไปทานอยากให้สั่งผัดผักบุ้งเต้าหู้กรอบด้วย เต้าหู้เค้าอร่อยมาก โดยเฉพาะเวลากัดตอนร้อนควันพุ่ง